《送杜士瞻楚州觐省》
唐代·殷遥

风流与才思，俱似晋时人。淮月归心促，江花入兴新。

云深沧海暮，柳暗白门春。共道官犹小，怜君孝养亲。

作者简介：殷遥，丹阳郡句容人（今江苏句容人）。生卒年均不详，约唐玄宗开元二十三年（735年）前后在世。天宝间，仕为忠王府仓曹参军。与王维结交，同慕禅寂。家贫，死不能葬，一女才十岁，仅知哀号。有怜之者，赗赠埋骨石楼山中。遥工诗，词彩不群，而多警句，杜甫尝称许之。有诗集传于世。